Krajevna skupnost Begunje

Svet krajevne skupnosti

Datum: 20.06.2017

**Z a p i s n i k**

**14. redne seje sveta KS, ki je bila 20.06.2017 ob 20.00 uri**

**v pisarni krajevne skupnosti**

**Prisotni:** Blaž Finžgar, Franci Janc, Marija Kavčič-Zupan, Matevž Langus, Marko Prešeren

in Klemen Štefelin

**Opr. odsotni:** Milenko Gregorič, Jože Hajnrihar in Jani Rozmanič

**Neopr. odsotni:** Andrej Čufer (član sveta) in Mark Toplak (član občinskega sveta OR)

Predsednica je predlagala

**DNEVNI RED:**

1. Pregled sklepov in potrditev zapisnika 13. redne seje
2. Spremembe pri planu investicij za leto 2017
3. Odobritev sredstev za Urhov semenj in prireditve
4. Razno

Dnevni red je bil sprejet brez dopolnitev.

**Ad.1.:** Prebrani so bili sklepi 13. redne seje.

**Sklep št. 1.: Zapisnik 13. redne seje se potrdi in sprejme.**

**Ad.2.:** V planu za letošnje leto so bile štiri investicije in sicer:

1. Osvetlitev nadstrešnice na Poddobravi bo realizirana v maju;
2. Osvetlitev šolske poti Poljče-Begunje bo izvedena sočasno z izgradnjo visokonapetostnega omrežja in sicer še v letošnjem letu;
3. Status ceste Begunje 104 -118 še ni urejen in v kolikor letos ne bo urejen, je predlog za nadomestno investicijo po d;
4. Obnova, preplastitev ceste skozi Dvorsko vas – ponudbo bo pripravila Komunala Radovljica.

Za investiciji javne razsvetljave nimamo soglasja lastnikov zemljišč, na katere bi postavili kandelabre; za postavitev JR Poljče – Begunje bomo preverili možnost postavitve na drugi strani ceste, kar je za lastnike zemljišč bolj sprejemljivo. Za investiciji v ceste nimamo zadosti sredstev. Občina pa nima sredstev za sofinanciranje.

V razpravi glede javne razsvetljave je bilo postavljeno vprašanje smiselnosti javne razsvetljave na relaciji Begunje 62 – 108, saj je pot malo obljudena oz. jo uporablja majhno število pešcev.

B. Finžgarja zanima cena svetilke na sončne celice – ponudnik nam cene še ni posredoval. Pridobili ho bomo do naslednje seje.

Predsednica predlaga, da v kolikor ne bo možno izvesti nobene od predlaganih investicij, da se sredstva prenesejo v naslednje leto.

M. Langus pa predlaga ureditev prometne situacije pri pokopališču, za kar je idejno zasnovo pripravil C design.

Pripravo idejne zasnove bo plačala občina, sedaj pa bo na portalu objavila razpis za pripravo projektne naloge.

**Sklep št.2.: Do naslednje seje se nujno pridobi cena svetilke javne razsvetljave na sončne celice.**

M. Langus kot eno od možnih investicij predlaga sanacijo ceste na Mlako; ogled po seji opravijo B. Finžgar, F. Janc in M. Langus.

**Sklep št. 3.: Glede na to, da zaradi morebitnih objektivnih razlogov ne bo možno izvesti investicij navedenih od št. 1 – 4 se opravi ogled ceste na Mlako in se o ugotovitvah razpravlja na naslednji seji.**

**Ad.3.:**

1. Ob krajevnem prazniku je bila izvedena kulturna prireditev. Strošek prireditve je bil 450 €.

**Sklep št.4.: Svet KS potrdi stroške kulturne prireditve ob krajevnem prazniku v višini 450 €.**

1. V pripravi je Urhov semenj, ocena stroškov je 1.000 €, zajemajo pa glasbo, godbo, zloženko, plakate, prehrano sodelujočih

**Sklep št. 5.: Svet KS potrdi stroške za organizacijo Urhovega semenja v višini 1.000 €.**

**Ad.4.:**

1. M. Prešeren predlaga nasutje ceste pod Zapužami – predsednica pove, da je s Komunalo Radovljica dogovorjeno gredanje ceste, materiala naj bi bilo dovolj;
2. F. Janc opozori na slabo stanje ceste v Presko, ki je sedaj v slabšem stanju kot je bila pred popravilom;
3. B. Finžgar vabi na kresovanje, ki bo v petek 23.06.2017 na gradu Kamen.

Seja je bila s tem zaključena ob 21.40 uri.

Zapisala: Predsednica sveta KS:

Jožica Hrovat Marija Kavčič-Zupan